钦定古今图书集成/明伦汇编/氏族典/第337卷 > 刘敞
## 钦定古今图书集成/明伦汇编/氏族典/第337卷 > 刘敞

按《宋史刘敞传》：“敞字原父，临江新喻人。举庆历进士，
通判蔡州，直集贤院，判尚书考功，擢知制诰。宰相陈
执中恶其斥己，沮止之。奉使契丹还，求知扬州，徙郓
州。决狱讼，明赏罚，境内肃然。客行寿张道中，遗一囊
钱，人莫敢取，以告里长，里长为守，视客还取得之。先是，久旱，地多蝗，敞至而雨，蝗出境。召纠察在京刑狱”，
以议论与众忤。求知永兴军，拜翰林侍读学士。侍英
宗，每指事据经，因以讽谏。以疾求外为汝州，旋改集
贤院学士、判南京御史台。熙宁元年，卒。